***Suvestinė redakcija nuo 2014-05-06 iki 2016-02-17***

*Įsakymas paskelbtas: Žin. 2012, Nr. , i. k. 1122060ISAK000V-921*

LIETUVOS RESPUBLIKOS KRAŠTO APSAUGOS MINISTRO

Į S A K Y M A S

**DĖL LIETUVOS RESPUBLIKOS TERITORIJŲ, KURIOSE, ATSIŽVELGIANT Į NACIONALINIO SAUGUMO REIKALAVIMUS, GALI BŪTI TAIKOMI VĖJO ELEKTRINIŲ PROJEKTAVIMO IR STATYBOS APRIBOJIMAI, ŽEMĖLAPIO SUDARYMO METODIKOS PATVIRTINIMO**

2012 m. rugpjūčio 22 d. Nr. V-921

Vilnius

Vadovaudamasi Informacijos apie Lietuvos Respublikos teritorijas, kuriose, atsižvelgiant į nacionalinio saugumo reikalavimus, gali būti taikomi vėjo elektrinių projektavimo ir statybos apribojimai, teikimo ir vėjo elektrinių projektavimo bei statybos vietų šiose teritorijose derinimo tvarkos aprašo, patvirtinto Lietuvos Respublikos Vyriausybės 2012 m. gegužės 29 d. nutarimu Nr. 626 (Žin., 2012, Nr. [64-3238](https://www.e-tar.lt/portal/lt/legalAct/TAR.A8BEAC4FC722)), 8 punktu,

t v i r t i n u Lietuvos Respublikos teritorijų, kuriose, atsižvelgiant į nacionalinio saugumo reikalavimus, gali būti taikomi vėjo elektrinių projektavimo ir statybos apribojimai, žemėlapio sudarymo metodiką (pridedama).

Krašto apsaugos ministrė Rasa Juknevičienė

PATVIRTINTA

Lietuvos Respublikos krašto apsaugos ministro

2012 m. rugpjūčio 8 d. įsakymu Nr. V-921

(Lietuvos Respublikos krašto apsaugos ministro

2014 m. balandžio 29 d.

įsakymo Nr. V-349 redakcija)

**LIETUVOS RESPUBLIKOS TERITORIJŲ, KURIOSE, ATSIŽVELGIANT Į NACIONALINIO SAUGUMO REIKALAVIMUS, GALI BŪTI TAIKOMI VĖJO ELEKTRINIŲ PROJEKTAVIMO IR STATYBOS APRIBOJIMAI, ŽEMĖLAPIO SUDARYMO METODIKA**

**I. BENDROSIOS NUOSTATOS**

1. Lietuvos Respublikos teritorijų, kuriose, atsižvelgiant į nacionalinio saugumo reikalavimus, gali būti taikomi vėjo elektrinių projektavimo ir statybos apribojimai, žemėlapio sudarymo metodika (toliau – metodika) nustato Lietuvos Respublikos teritorijų, kuriose, atsižvelgiant į nacionalinio saugumo reikalavimus, gali būti taikomi vėjo elektrinių projektavimo ir statybos apribojimai, žemėlapio (toliau – žemėlapis) sudarymo principus ir informacijos žemėlapyje pateikimo tvarką.

2. Metodikoje vartojamos sąvokos atitinka Lietuvos Respublikos statybos įstatyme, Lietuvos Respublikos teritorijų planavimo įstatyme, Lietuvos Respublikos atsinaujinančių išteklių energetikos įstatyme ir kituose teisės aktuose vartojamas sąvokas.

**II. ŽEMĖLAPIO SUDARYMO PRINCIPAI**

3. Žemėlapis sudaromas pažymint Lietuvos Respublikos teritorijas, kuriose, atsižvelgiant į nacionalinio saugumo reikalavimus, gali būti draudžiami vėjo elektrinių projektavimo ir statybos darbai arba kuriose gali būti taikomi projektavimo ir statybos darbų apribojimai. Žemėlapyje turi būti pažymėtos dviejų tipų teritorijos:

3.1. teritorijos, kuriose gali būti draudžiami vėjo elektrinių projektavimo ir statybos darbai (žemėlapyje žymima raudona spalva):

3.1.1. iki 30 km spinduliu aplink krašto apsaugos sistemos (toliau – KAS) esamus, KAS pajėgumų įgyvendinimo planuose ir KAS investiciniuose projektuose numatytus antžeminius oro, jūros ar žemės paviršiaus stebėjimo radiolokatorius, atsižvelgiant į stebėjimo krypties operacinę svarbą, vietovės ir radiolokacinės technikos ypatumus;

3.1.2. aplink karines teritorijas, kur gali būti vykdomi karinių orlaivių skrydžiai žemuose aukščiuose, kiekvienu atveju atstumą vertinant atskirai, bet ne toliau kaip 3 km nuo karinės teritorijos ribos;

3.1.3. esančios tiesioginio matomumo zonoje tarp krašto apsaugos telekomunikacijų tinklo ryšio bokštų;

3.1.4. nurodytos kitų (ne Lietuvos kariuomenės) nacionalinį saugumą užtikrinančių institucijų prašymuose.

3.2. teritorijos, kuriose gali būti taikomi apribojimai vėjo elektrinių projektavimo ir statybos darbams (žemėlapyje žymima oranžine spalva):

3.2.1. iki 15 km pločio ruožas, einantis kartu su Lietuvos Respublikos valstybės siena ir matuojamas nuo jos į šalies gilumą.

3.2.2. su Civilinės aviacijos administracija suderintos karinių orlaivių treniruočių skraidymo zonos;

3.2.3. nurodytos kitų (ne Lietuvos kariuomenės) nacionalinį saugumą užtikrinančių institucijų prašymuose.

4. Žemėlapio sudarymą, jo atnaujinimą, teikimą kariuomenės vadui tvirtinti organizuoja Lietuvos kariuomenės (toliau – LK) Jungtinis štabas (toliau – JŠ).

5. LK pajėgos ir kitos nacionalinį saugumą užtikrinančios institucijos informaciją apie Lietuvos Respublikos teritorijas, kuriose, atsižvelgiant į nacionalinio saugumo reikalavimus, gali būti draudžiami vėjo elektrinių projektavimo ir statybos darbai arba kuriose gali būti taikomi projektavimo ir statybos darbų apribojimai, teikia kariuomenės vadui užpildydamos nustatytos formos prašymą (priedas).

6. Teritorijos gali būti apibrėžiamos dviejų tipų figūromis:

6.1. nurodant objekto koordinates ir apskritimo aplink objektą spindulį metrais;

6.2. nurodant teritorijos ribų koordinates, sujungtas atkarpomis.

7. JŠ, gavęs informaciją iš LK ir kitų nacionalinį saugumą užtikrinančių institucijų apie Lietuvos Respublikos teritorijas, kuriose, atsižvelgiant į nacionalinio saugumo reikalavimus, gali būti draudžiami vėjo elektrinių projektavimo ir statybos darbai arba kuriose gali būti taikomi projektavimo ir statybos darbų apribojimai, ją įvertina ir ne vėliau kaip per 5 darbo dienas atnaujina žemėlapį ir teikia jį tvirtinti LK vadui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos Respublikos teritorijų,

kuriose, atsižvelgiant į nacionalinio saugumo reikalavimus, gali būti taikomi vėjo elektrinių projektavimo ir statybos

apribojimai, žemėlapio sudarymo metodikos

priedas

|  |
| --- |
|  |
| (prašymą teikianti institucija (asmuo) |

|  |
| --- |
| Lietuvos kariuomenės vadui |

**PRAŠYMAS**

(data)

(dokumento sudarymo vieta)

Vadovaudamasis Lietuvos Respublikos Vyriausybės 2012 m. gegužės 29 d. nutarimu Nr. 626 „Dėl Informacijos apie Lietuvos Respublikos teritorijas, kuriose, atsižvelgiant į nacionalinio saugumo reikalavimus, gali būti taikomi vėjo elektrinių projektavimo ir statybos apribojimai, teikimo ir vėjo elektrinių projektavimo bei statybos vietų šiose teritorijose derinimo tvarkos aprašo patvirtinimo“, prašau pažymėti žemėlapyje šias teritorijas:

|  |  |  |  |  |  |
| --- | --- | --- | --- | --- | --- |
| Eil.Nr. | Teritorijos tipas | Teritorijos duomenys | Teritorijos paskirtis | Apribojimai | Pastabos |
| 1. | AB | A taško koordinatėsB atstumas (m) | Trumpai aprašyti, kam yra naudojama teritorija, kuo remiantis prašoma įtraukti teritoriją į žemėlapį | Koks apribojimas taikytinas šiai teritorijai (draudžiama ar nustatomi konkretūs apribojimai) |  |
| 2. |  12x3. . . . . . . . .  | 1 taško koordinatės2 taško koordinatės3 taško koordinatės...x taško koordinatės(Pastaba. Taškų skaičius priklauso nuo teritorijos dydžio, atvaizdavimo sudėtingumo ir reikalingo GIS duomenų tikslumo) |  |

|  |  |  |
| --- | --- | --- |
|  |  |  |
| (parašas) |  | (vardas, pavardė) |

**Pakeitimai:**

1.

 Lietuvos Respublikos krašto apsaugos ministerija, Įsakymas

Nr. ,
2014-04-29,
paskelbta TAR 2014-05-05, i. k. 2014-05104

Dėl krašto apsaugos ministro 2012 m. rugpjūčio 8 d. įsakymo Nr. V-921 „Dėl Lietuvos Respublikos teritorijų, kuriose, atsižvelgiant į nacionalinio saugumo reikalavimus, gali būti taikomi vėjo elektrinių projektavimo ir statybos apribojimai, žemėlapio sudarymo metodikos patvirtinimo“ pakeitimo